OpenLLM-France/wikimedia huggingface dataset:
# Begemder

Begemder (també anomenada a vegades Gondar o Gonder per la seva capital) fou una província a la part nord-occidental d'Etiòpia que va existir fins a 1995. Hi ha unes quantes etimologies proposades per al seu nom. Un és que derivava de Bega (beja) més meder (terra) (o sigui terra dels beges), ja que una inscripció de l'emperador Ezana d'Aksum descriu el trasllat de 4.400 presoners beges a una província de situació encara desconeguda anomenada Matlia. Un altre és que les primeres dues síl·labes venen del gueez baggi per a ovella (amhara beg), encara que Charles Tilstone Beke afirmava que les ovelles mai no s'han pasturat a la zona, ni es podien criar allí. Beckingham i Huntingford es fixen que Begemder originalment s'aplicava a l'est de país del llac Tana, on l'aigua és escassa, i conclouen que "l'al·lusió a la manca d'aigua suggereix l'amhàric baga, "estació seca", com a font possible del nom.".
La primera menció enregistrada de Begemder fou en el mapa de Fra Mauro, (vers 1460), on es descriu com un regne. L'emperador Lebna Dengel, a la seva carta al rei de Portugal (1526), també descrivia Begemder com a regne, però ho incloïa com a subdivisió del seu imperi. Durant el segle xviii, la seva capital era a Filakit Gereger, on Ras Ali va morir el 1788.
Els límits de Begemder es van revisar com a resultat de la proclamació nº 1 de 1943 que creava 12 taklai ghizats (governs generals) amb les 42 províncies de mides variables que existien fins aleshores. Una comparació dels dos mapes a Margary Perham The Government of Ethiopia determina que la província de Semien i la de Wolqayt foren agregades a Begemder. Amb l'adopció de la nova constitució de 1995, Begemder es va dividir entre les noves regions ètniques (kilil): d'una banda la cantonada sud-oest passava a la Regió de Benishangul-Gumuz formant la zona de Metekel; d'altra banda la part nord-occidental passava a la regió de Tigre una altra banda a la cantonada nord-occidental passava a la Regió Tigre formant la zona de Mi'irabawi; finalment la resta es convertia en el cor de la Regió Amhara.

## Referències

* ↑ Munro-Hay, Stuart. Aksum: An African Civilization of Late Antiquity (Edinburgh: University Press, 1991), pàg. 48.
* ↑ C.F. Beckingham i G.W.B. Huntingford, Some records of Ethiopia, 1593-1646 (Londres: Hakluyt Society, 1954), pàgs. 230 f
* ↑ Herbert Weld Blundell, The Royal chronicle of Abyssinia, 1769-1840 (Cambridge: University Press, 1922), pàg. 391 f
* ↑ . Bereket Habte Selassie, "Constitutional Development in Ethiopia", al Journal of African Law, nº 10 (1966), pàg. 79.
* ↑ . Perham, The Government of Ethiopia, segona edició (Londres: Faber i Faber, 1969), mapes 1 i 2
# Beixpeltir

Beixpeltir (en rus Бешпельтир) és un poble de la República de l'Altai, a Rússia. El 2016 tenia 480 habitants. Beixpeltir es troba a la vall del riu Katun, al sud de Gorno-Altaisk, en la confluència dels rius Kolbajak i Eliunga, a 29 km al nord de Txemal, la seu administrativa de la província.

## Referències

* ↑ «Оценка численности постоянного населения Республики Алтай по населённым пунктам за 2012-2016 годы». Arxivat de l'original el 2019-03-04. [Consulta: 24 setembre 2018].
* ↑ Расстояние от Элекмонара до Чемала
# Birute (cràter)

Birute és un cràter d'impacte en el planeta Venus de 22,3 km de diàmetre. Porta el nom d'un antropònim lituà, i el seu nom va ser aprovat per la Unió Astronòmica Internacional el 1991.

## Referències

* ↑ «Birute». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Birunita

La birunita és un mineral de la classe dels silicats. Rep el nom en honor d'Abū Rayḥān Muḥammad ibn Aḥmad Al-Bīrūnī (4-5 setembre 973, Kath, Khwarezm, Imperi samànida - 13 de desembre 1048, Ghazni, Gaznèvides), gran erudit i científic persa. Va ser un dels grans estudiosos de l'època islàmica medieval; un polimàtic ben versat en física, matemàtiques, astronomia i ciències naturals. En mineralogia, va construir un aparell i va determinar la gravetat específica dels metalls i minerals amb una notable precisió.

## Característiques

La birunita és un nesosilicat de fórmula química Ca$_{18}$(SiO₃)$_{8.5}$(CO₃)$_{8.5}$SO₄·15H₂O. Va ser aprovada com a espècie vàlida per l'Associació Mineralògica Internacional l'any 1957. La seva duresa a l'escala de Mohs és 2.
Segons la classificació de Nickel-Strunz, la birunita pertany a «09.DG - Inosilicats amb 3 cadenes senzilles i múltiples periòdiques» juntament amb els següents minerals: bustamita, ferrobustamita, pectolita, serandita, wol·lastonita, wol·lastonita-1A, cascandita, plombierita, clinotobermorita, riversideïta, tobermorita, foshagita, jennita, paraumbita, umbita, sørensenita, xonotlita, hil·lebrandita, zorita, chivruaïta, haineaultita, epididimita, eudidimita, elpidita, fenaksita, litidionita, manaksita, tinaksita, tokkoïta, senkevichita, canasita, fluorcanasita, miserita, frankamenita, charoïta, yuksporita i eveslogita.

## Formació i jaciments

Ha estat descrita a la mina Kurgashinkan, a la regió de Taixkent, a l'Uzbekistan, així com a dos indrets diferents de Jordània: Daba, a Amman, i el riu Yarmouk, a Irbid. Aquests són els únics indrets a tot el planeta on ha estat descrita aquesta espècie mineral.

## Referències

* ↑ «Birunite» (en anglès). Mindat. [Consulta: 5 abril 2019].
# Blossfeldia

Blossfeldia és un gènere de la família Cactaceae que inclou només una sola espècie: blossfeldia liliputana, potser el més petit de tots els cactus.

## Característiques

Com un botó verd fosc, solitari o amb moltes tiges formant colònies en les fissures de les roques, sense costelles o tubercles, d'1,2 cm de diàmetre. Espines absents. Les flors surten de l'àpex de la tija, de 0,5 a 1 cm de llarg i 0,5 cm de diàmetre, de color blanc. Fruit globós, vermell. Llavors marrons molt petites i llanoses.

## Hàbitat

En els Andes, al sud de Bolívia i al nord i nord-oest de l'Argentina.

## Referències

* ↑ «Blossfeldia Werderm. | Plants of the World Online | Kew Science» (en anglès). [Consulta: 27 setembre 2024].
* ↑ «Blossfeldia liliputana» (en anglès). The Encyclopedia of Cacti. [Consulta: 27 setembre 2024].
* ↑ Barthlott, W.; Porembski, St. «Ecology and Morphology of Blossfeldia liliputana (Cactaceae): a Poikilohydric and almost Astomate Succulent*» (en anglès). Botanica Acta, 109, 2, 01-04-1996, pàg. 161–166. DOI: 10.1111/j.1438-8677.1996.tb00556.x. ISSN: 0932-8629.
# Bulls

«Bulls» té aquests significats:
* Bradford Bulls RLFC, club de rugbi lliga anglès de la ciutat de Bradford, West Yorkshire
* Chicago Bulls, franquícia de l'NBA amb seu a Chicago, Illinois
* Vodacom Blue Bulls, equip professional de rugbi a 15 de Pretòria, Sud-àfrica
# Bosanka

Bosanka és una muntanya al nord-est de Dubrovnik, (Croàcia) a la que s'arriba per carretera. Té a la vora un restaurant i prop del cim una ermita anomenada Sveti Spas. La seva altura és de 264 metres, i està darrere del barri de Ploče.

## Referències

* ↑ Bosanka Arxivat 2016-09-25 a Wayback Machine. a Dubrovnik Hills
# Cal Canut

«Cal Canut» té aquests significats:
* Cal Canut (Biosca): masia de Biosca
* Cal Canut (Pinell de Solsonès): masia del terme de Sallent, al municipi de Pinell de Solsonès
# Botxica

Botxica, també conegut com a Bochica, és una figura mitològica dels muisques, que va existir durant l'arribada dels conqueridors espanyols en els àmbits de les parts de l'actual Colòmbia i Panamà. Va ser l'heroi fundador de la seva civilització, que segons la llegenda va portar la moral i les lleis al poble i els va ensenyar l'agricultura i altres artesanies.
Similar al déu inca Viracocha, el déu asteca Quetzalcoatl i d'altres deïtats d'Amèrica Central i Amèrica del Sud, Bochica es descriu en les llegendes com un ésser amb barba. La barba va tenir la seva importància en la cultura continental insular de Mesoamèrica. Els "Anales de Cuauhtitlán" és una antiga font molt important que té un valor especial per haver estat escrits originalment en nàhuatl. Els Anales de Cuauhtitlán descriuen el vestit de Quetzalcóatl a Tula.

## Llegenda

Segons les llegendes chibcha, Botxica era un home amb barba que van venir des de l'est. Va ensenyar als bàrbars del poble chibcha principis ètics i normes morals i els va donar un model pel qual organitzar els seus estats, amb un líder espiritual i un laic. Botxica també va ensenyar l'agricultura a les persones, la metal·lúrgia i d'altres artesanies abans de marxar cap a l'oest per viure com un asceta. Quan els esperits més tard van abandonar els ensenyaments de Botxica i es va tornar a una vida d'excessos, una inundació va envoltar la Sabana de Bogotà, on vivien. En apel·lar a l'ajuda del seu heroi, Botxica va tornar en un arc de Sant Martí i amb un cop, va crear el Salt del Tequendama, a través del qual les aigües podrien escórrer riu avall.

## Referències

* ↑ «Botxica». Gran Enciclopèdia Catalana. Barcelona: Grup Enciclopèdia Catalana.
# Boturtxu

Boturtxu (en rus: Ботурчу) és un poble de la república de Txetxènia, a Rússia, segons el cens del 2010 no tenia cap habitant.

## Referències

* ↑ «Древнее село Зумсой продолжает жить несмотря ни на что | Информационное агентство "Грозный-Информ"». Arxivat de l'original el 2022-06-02.
* ↑ «Закон Чеченской республики № 46-РЗ от 14.07.08» (doc). Arxivat de l'original el 2012-04-11. [Consulta: 12 desembre 2009].
* ↑ «И вновь оживает древний Зумсой… | Грозный Информ». Arxivat de l'original el 2013-03-03.
* ↑ «В высокогорное село Зумсой возвращаются жители». Arxivat de l'original el 2014-09-08. [Consulta: 21 novembre 2010].
# Botxarovka

Botxarovka - Бочаровка (rus) - és un poble de l'óblast de Bélgorod, a Rússia. El 2010 tenia 56 habitants. Pertany al districte (raion) de Stari Oskol.

## Referències

* ↑ Летопись населённых пунктов Белгородской области: Село Котово Старооскольского городского округа Белгородской области: история [села Котово, села Терехово] / Котовская библиотека; сост. Рудакова Тамара Ивановна. — Котово: Котовская библиотека, 1996. — 75 с.
* ↑ «Храм в честь Покрова Пресвятой Богородицы (с. Федосеевка)». ИМЦ «Православное Осколье», 11-10-2012. Arxivat de l'original el 2018-06-12. [Consulta: 9 juny 2018].
# Cal Fàbregues (el Pla del Penedès)

Cal Fàbregues és un edifici del municipi del Pla del Penedès (Alt Penedès) protegit com a bé cultural d'interès local.

## Descripció

Es tracta d'un edifici de dues plantes de composició asimètrica. La porta principal d'accés és desplaçada al costat dret de la casa mentre que al cantó esquerra hi ha una altra porta, de reduïdes dimensions. Sobre d'aquesta es troben finestres amb persianes de llibret amb balcó de ferro sortint, mentre que les altres dues finestres (una sobre la porta principal i l'altra gairebé al centre de la façana) tenen balconera de ferro forjat però la profunditat del balcó no arriba a un pam. Pel que fa al lateral de l'edifici, es veuen distribuïdes tres finestres rectangulars i allargades al pis inferiors amb reixa de forja i altres tres finestres més quadrangulars al pis superior just a sobre de les inferiors, igualment amb reixa de forja.

## Història

Es tracta de diversos habitatges distribuïts a l'interior del nucli urbà del Pla del Penedès. Són edificis interessants principalment per la seva composició de façana. Es poden veure elements d'arquitectura "culta" amb la utilització del llenguatge de l'eclecticisme en convivència amb detalls de l'arquitectura popular.
En general aquests edificis configuren l'eixample dels segles XIX i XX.

## Referències

* 1 2 3 «Cal Fàbregues». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Cal Fèlix (Sallent)

Cal Fèlix és una casa a la vila de Sallent (Bages) catalogada en l'Inventari del Patrimoni Arquitectònic de Catalunya. Casa de planta baixa, un pis i golfes àmplies per guardar-hi material. Hi ha tres portes d'accés a la casa: la del centre, per pujar a dalt el pis, i les laterals, que són magatzem-garatge. Al primer pis hi ha un balcó amb tres portes cobertes amb una mena de frontó clàssic i emmarcades amb pilastres corínties. Les golfes són molt altes i servien per a magatzem. Presenten sis finestres cobertes amb un arc de mig punt. A sobre de les dues centrals hi ha un relleu amb al·legories de caràcter industrial que reflecteix l'esperit emprenedor del propietari, amo d'una fàbrica de guix i d'una altra de tèxtil.

## Referències

* ↑ «Cal Fèlix». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 desembre 2015].
# Blois

* Per a altres significats, vegeu «Blois (desambiguació)».
Blois (francès) o Bles (occità) és una comuna francesa al departament de Loir i Cher i a la regió del Centre-Vall del Loira. L'any 2005 tenia 48.600 habitants. Situada vora el riu Loira, és un nucli industrial i turístic de la ruta dels castells del Loira. Entre els seus monuments destaca el castell, l'església gòtica de Saint-Louis, el pont sobre el Loira, diversos hotels renaixentistes i la basílica de Notre-Dame de la Trinité, construcció moderna (1949) de formigó, obra de Paul Rouvière.
# Blogosfera

Una blogosfera, també coneguda com a món de blogs o univers de blogs, és la comunitat o xarxa social d'un grup de blogs i els seus bloguers. Gràcies a característiques com els canals web, els comentaris i els enllaços, alguns blogs poden connectar-se més o menys densament entre ells a partir de la mútua lectura, participació i referència dels seus autors, generant així en conjunt una cultura pròpia. Hom es refereix també a la comunitat al voltant de tots els blogs existents a Internet com a la blogosfera.
El terme original (blogosphere en anglès) fou creat per Brad L. Graham el 10 de setembre del 1999 com una broma. L'any 2001, William Quick l'utilitza de forma molt més seriosa i des d'aquell moment es popularitzà.
La llengua catalana és la vuitena amb més producció a la blogosfera. Per referir-se a la blogosfera en el marc del català, s'ha utilitzat el terme «catosfera».

## Referències

* ↑ «The BradLands: Weblog: Must See HTTP://». Arxivat de l'original el 2002-04-27. [Consulta: 28 gener 2008].
* ↑ «Dailypundit.com». Arxivat de l'original el 2008-04-21. [Consulta: 28 gener 2008].
* ↑ «Internet i mitjans digitals». Culturcat (Generalitat de Catalunya). Arxivat de l'original el 9 d’octubre 2013. [Consulta: 27 abril 2013].
* ↑ Molist, Mercè «La blocosfera catalana». Coneixement i Societat: Revista d'Universitats, Recerca i Societat de la Informació, 10, 2006. ISSN: 1696-7380.

## Vegeu també

* Agregador
* Planeta de blogs
# Calatrava

«Calatrava» té aquests significats:
* Biografies:
** Hermanos Calatrava, duet humorístic espanyol
** José María Calatrava (Mèrida, 1781 - Madrid, 1846), jurista espanyol fou cap del govern d'Espanya
** Santiago Calatrava Valls (Benimàmet, València, 1951), arquitecte, escultor, enginyer i dibuixant valencià.
* Toponímia:
** Mola de Calatrava muntanya de Sant Carles de la Ràpita a la comarca del Montsià.
** La Calatrava, barri del districte del Centre de Palma
** Qàlat Rabah, ciutat musulmana coneguda com a Calatrava la Vieja
** Campo de Calatrava, comarca històrica de la província de Ciudad Real a la zona centre-sud d'aquesta.
* Entitats:
** Orde de Calatrava, orde militar religiós fundat a Castella al segle XII
** Monges calatraves, orde monàstic femení dedicat a la vida contemplativa.
* Gastronomia:
** Calatrava, dolç típic de la Gastronomia de la Safor
# Calau becfalçat cellut

El calau becfalçat cellut (Anthracoceros malayanus) és una espècie d'ocell de la família dels buceròtids (Bucerotidae) que habita els boscos de la Península Malaia, Sumatra i Borneo.
# Buckhead Ridge

Buckhead Ridge és una concentració de població designada pel cens dels Estats Units a l'estat de Florida. Segons el cens del 2000 tenia 1.390 habitants.

## Demografia

Segons el cens del 2000, Buckhead Ridge tenia 1.390 habitants, 694 habitatges, i 465 famílies. La densitat de població era de 412,8 habitants per km².
Dels 694 habitatges en un 8,9% hi vivien nens de menys de 18 anys, en un 57,8% hi vivien parelles casades, en un 5,5% dones solteres, i en un 32,9% no eren unitats familiars. En el 26,1% dels habitatges hi vivien persones soles el 18,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2 i el nombre mitjà de persones que vivien en cada família era de 2,33.
Per edats la població es repartia de la següent manera: un 9,9% tenia menys de 18 anys, un 3,5% entre 18 i 24, un 12,3% entre 25 i 44, un 31,2% de 45 a 60 i un 43,2% 65 anys o més.
L'edat mediana era de 62 anys. Per cada 100 dones de 18 o més anys hi havia 98,6 homes.
La renda mediana per habitatge era de 26.406 $ i la renda mediana per família de 28.047 $. Els homes tenien una renda mediana de 36.563 $ mentre que les dones 25.726 $. La renda per capita de la població era de 16.475 $. Entorn del 13,5% de les famílies i el 19,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Buckhead Ridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 agost 2010].
* ↑ «Geographic Comparison Table- Buckhead Ridge». American Fact Finder. Oficina del Cens dels Estats Units, 12-01-2010.
# Brull

«Brull» té aquests significats:
** Castell del Brull, edifici al terme del Brull (Osona), originàriament part del terme de Seva
* Biografies:
** Apolinar Brull Ayerra (San Martín de Unx, Navarra, 1845 - Madrid, 1905), compositor navarrès
** Eveli Brull i Vila (1887 - 1970), aparellador, escriptor i compositor català
** Ivan Brull i Pons (València, 1978), enginyer, músic, cantautor i poeta valencià resident a Silla
** Joan Brull, diversos personatges
** Josep Maria Brull i Pagès (Ascó, 1907 - Ripollet, 1995), escultor, ceramista i mestre català
** Lluís Brull i Cedó (Tivissa, 1892-1954), activista cultural i arqueòleg
** Mariano Brull Caballero (Camagüey, 1891 - L'Havana, 1956), poeta cubà associat amb el moviment simbolista
** Melecio Brull Ayerra (San Martín de Unx, Navarra, 1858 - Madrid, 1923), pianista i compositor espanyol del Romanticisme
** Pere Brull Carreras (Vilanova i la Geltrú, 1943 - 2010), pintor català
# Bufeta

«Bufeta» té aquests significats:
* Bufeta urinària, òrgan buit múscul-membranós que forma part del tracte urinari i que rep l'orina dels urèters i l'expulsa cap a la uretra
* Bufeta natatòria, òrgan hidroestàtic entre l'esòfag i l'aorta dorsal, a sota de la columna vertebral, que estabilitza el peix o cetaci gràcies a l'aire que pot contenir
* Bufeta o alquequengi, espècie de planta herbàcia vivaç del gènere Physalis pertanyent a la família de les solanàcies
# Bufeo Colorado

La llegenda de Bufeo Colorado (en portuguès: Boto), és una llegenda molt difosa a la selva amazònica, que té el seu origen a la regió nord del Perú la qual parla sobre els dofins de l'Amazones (Inia geoffrensis) o dofí rosat (boto cor-de-rosa en portuguès brasiler), uns mamífers marins cetacis pertanyents a la família iniidae, els quals viuen al riu Amazones i els seus afluents. Aquesta llegenda continua viva als mites del Perú i està molt estesa en la cultura i a l'imaginari col·lectiu peruà.
La llegenda és generalment contada per justificar un embaràs fora del matrimoni.

## El mite

Es diu que, durant les festes i balls locals, el Boto apareixia transformat en un noi elegant vestit de blanc i sempre amb un barret per cobrir els grans orificis nasals, els quals no desapareixien del topall del cap quan aquest animal realitza la transformació a un ésser humà.
S'afirma que la transformació del Boto passa a les nits de lluna plena i va als pobles a prop dels rius on habita. En aquelles regions, l'economia depèn dels rius. S'afirma que el noi sedueix les noies solitàries, portant-les al fons del riu i, en alguns casos, embarassant-les. Per aquesta raó, quan un noi desconegut apareix en una festa usant barret, es demana que ell se'l tregui per garantir que no sigui un Boto.
D'aquesta llegenda en deriva el costum de dir, quan una dona té un fill amb un pare desconegut, que aquest fill és «fill del Boto».

## Cinema i televisió

Aquesta història va ser explicada al cinema a la pel·lícula brasilera Ele, o Boto (1987) amb Carlos Alberto Riccelli en el paper principal.
També a la pel·lícula Diarios de motocicleta (2004) apareix una versió d'aquesta llegenda. A la pel·lícula, una prostituta que es troba al vaixell on viatgen el jove Ernesto Che Guevara i el seu amic Alberto Granado a la selva peruana, explica a aquest últim la llegenda del Boto, però dient que es transforma en una bella dona que sedueix els homes.
A la telenovel·la A Força do Querer (2017), la protagonista Ritinha (Isis Valverde) era, segons la seva mare Edinalva (Zezé Polessa), filla del Boto (João Sabiá).

## Referències

* ↑ «Delfín rosado del Amazonas» (en castellà). Delfinpedia.
* ↑ «Lenda do boto» (en portugués). So Historia.
* ↑ «Ele, o Boto» (en anglès). The Internet Movie Database (IMDb), 1990-2010. Arxivat de l'original el 2010-04-30. [Consulta: 5 març 2023].
* ↑ «Edinalva revela quem é o pai de Rita em ‘A Força do Querer’». Gshow, 28-09-2020.

## Vegeu també

* Cahuelche
# Camgasita

La camgasita és un mineral de la classe dels fosfats. Fou anomenada així per la seva composició química (Ca, Mg, As).

## Característiques

La camgasita és un fosfat de fórmula química CaMg(AsO₄)(OH)·5H₂O. Cristal·litza en el sistema monoclínic. La seva duresa a l'escala de Mohs és 2. El mineral forma crostes formades per cristalls euhèdrics a anhèdrics de fins a 0,15 mm; també forma agragats radials en forma de crostes.
Segons la classificació de Nickel-Strunz, la camgasita pertany a «08.DJ: Fosfats, etc, amb cations de mida mitjana i gran, (OH, etc.):RO₄ = 1:1» juntament amb els següents minerals: johnwalkita, gatumbaïta, olmsteadita, fosfofibrita, meurigita-K, meurigita-Na, jungita, wycheproofita, ercitita, mrazekita i attikaïta.

## Formació i jaciments

En la seva localitat tipus es forma com a mineral secundari en una zona rica en coure i urani dins d'un dipòsit de tipus polimetàl·lic. Allà es trobà associada a monohidrocalcita, guix, calcita, rapidcreekita, novçačekita, eritrita i hörnesita.

## Referències

* 1 2 3 «Camgasite» (en anglès). Mindat. [Consulta: 26 desembre 2019].
* ↑ «Camgasite» (en anglès). Handbook of Mineralogy. Arxivat de l'original el 2019-05-08. [Consulta: 18 juny 2020].